**Uključi se u Laubin volonterski program i postani dio Laubinog tima!**

Otvorili smo novi volonterski ciklus i želimo pridonijeti umrežavanju studenata te stjecanju i razmjenjivanju novih znanja i iskustava.

Program volontiranja u Kući Lauba, kroz rad u raznim aktivnostima, pruža priliku mladim ljudima za stjecanje praktičnog iskustva u području suvremene umjetnosti, u dinamičnom okruženju uz učenje, druženje i susrete s umjetnicima, kustosima i kolekcionarima!

Razdoblje volontiranja traje **tri mjeseca**, **od 20. veljače**. Vrijeme volontiranja u Laubi je **4 sata dnevno, 3 dana u tjednu**. Po završetku programa, volonteri će dobiti certifikat i preporuke za daljnji rad.

**Kome je namijenjen program volontiranja?**

Program volontiranja namijenjen je studentima i nedavno diplomiranima iz područja humanističkog, umjetničkog ili ekonomskog usmjerenja. Lauba želi stvoriti tim ljudi iz različitih područja: povijesti umjetnosti, likovnih umjetnosti, dizajna, arhitekture, filozofije, sociologije, komunikologije, režije, snimanja i ekonomije, tim ljudi koji imaju različite interese za suvremenu umjetnost i srodne programe.

Uz pripremu izložbenog prostora, čuvanje umjetnina i primanje posjetitelja, volonteri sudjeluju u sljedećim aktivnostima:

* sudjelovanje u postavu izložbi
* istraživanje, kolekcija i izložbeni program
* osmišljavanje i provođenje dodatnih Laubinih programa vezanih za umjetnost
* izrada legendi i popratnih materijala
* vođenje *web* stranice i društvenih mreža
* izrada mjesečnog *newslettera*
* priprema *press* materijala

**Kako se prijaviti?**

Pošalji nam životopis i kratko motivacijsko pismo do nedjelje, **16. veljače**, na info@lauba.hr s naslovom maila [*Prijava – Volontiraj u Laubi*]. Uz potvrdu o volontiranju i preporuku za daljnji rad, kroz volontiranje u Laubi dobivaš iskustvo rada u području suvremene umjetnosti, znanje o specifičnim područjima kulturnog menadžmenta i jednogodišnje članstvo u Laubi.

Odabrani kandidati bit će obaviješteni putem maila.

Čekamo te!